Source: http://aura.cloudnc.fi/fi-FI/Toimielimet/Vapaaaikalautakunta/Kokous_662019/Auran_kulttuuritoimen_perusavustukset(2037)
Timestamp: 2019-12-11 17:48:27+00:00
Document Index: 7694270

Matched Legal Cases: ['§ 24', '§2', '§ 20', '§ 21', '§ 22', '§ 23', '§ 25']

Auran kulttuuritoimen perusavustukset | Aura
Kokous 6.6.2019
Auran kulttuuritoimen perusavustukset
Vapaa-aikalautakunta, kokous 6.6.2019
§ 24 Auran kulttuuritoimen perusavustukset
AurDno-2019-273
Marjaana Tamminen, Vapaa-aikasihteeri, marjaana.tamminen@aura.fi
Kulttuuritoimen talousarviossa avustuksiin on varattu vuonna 2019 yhteensä 2.000 €. Vuonna 2019 kulttuuritoimen avustukset jaetaan perusavustuksena ja kohdeavustuksena (vapaa-aikaltk 21.3.2019). Kulttuuritoimen perusavustukset olivat haettavana huhtikuun 2019 ajan.
Kulttuuritoimen avustusten myöntämisessä on noudatettu seuraavia periaatteita:
Auran kunnan kulttuuritoimen avustusten tarkoituksena on edistää auralaisten kulttuurialan harrastusmahdollisuuksia sekä lisätä kunnan viihtyisyyttä tuottamalla kulttuuripalveluja kaikenikäisille kuntalaisille. Kohdeavustusta myönnetään paikalliseen kulttuuritoimintaan.
"Kuntien kulttuuritoiminnasta annetussa laissa kulttuuritoiminnalla tarkoitetaan tässä laissa taiteen harjoittamista ja harrastamista, taidepalvelusten tarjontaa ja käyttöä, kotiseututyötä sekä paikallisen kulttuuriperinteen vaalimista ja edistämistä. "(Laki kuntien kulttuuritoiminnasta 728/92, §2.)
Määräaikaan mennessä hakemuksensa jättivät seuraavat auralaiset yhdistykset:
- Auran Nuorisoseura ry (sirkuskoulu, teatteripainotteinen päiväleiri sekä väri-ilottelu vanhemmalle väelle).
- MLL Auran yhdistys ry (tanssitan vauvaa, satutunnit, lasten kauneimmat joululaulut)
- Taideyhdistys Ars Auranmaa ry (Runon ja suven ilta, jurytettu "Kesäkuvia" -näyttely)
Vuonna 2017-2018 myönnetyt sekä kuluvana vuonna 2019 haetut perusavustussummat nähtävissä alla:
HAKIJA 2017 2018 2019
Auran Nuorisoseura ry 1000
MLL Auran 200 500 300
yhdistys ry
Taideyhdistys 200 300
Ars Auranmaa ry
Yhteensä 200 700 1600
Vapaa-aikalautakunta myöntää vuodelle 2019 kulttuuritoimen perusavustukset seuraavasti:
Auran Nuorisoseura ry 1000e
MLL Auran yhdistys ry 300e
Taideyhdistys ARS Auranmaa 300e
- Tuen maksamisen edellytyksenä on että kaikki avustusohjeessa pyydetyt liitteet toimitettava ennen tuen maksamista.
- Avustusta saanut yhdistys on velvollinen antamaan lautakunnalle seuraavan vuoden maaliskuun 31. päivään mennessä selvityksen myönnettyjen varojen käytöstä sitä varten laaditulle raportointilomakkeelle. Yhdistyksen saama avustus tulee käyttää siihen tarkoitukseen, johon se on myönnetty. Mikäli yhdistys ei anna hyväksyttävää selvitystä saamansa avustuksen käytöstä voidaan myönnetty avustus periä takaisin..
- Mikäli yhdistys on jo saanut avustusta Auran kunnalta toimintaansa, tätä avustusta ei voida käyttää jo tuetun toiminnan tukemiseen.
Jäljelle jäävä summa 400e julistetaan haettavaksi kohdeavustuksena.
Päätösehdotuksen mukaan.
Ritva Vainio jääväsi itsensä pykälän käsittelyn ajaksi.
Avustusohje2019.pdf.pdf (pdf, 41 kt)
Päätökseen tyytymätön voi tehdä kirjallisen oikaisuvaatimuksen.
Viranomainen, jolle oikaisuvaatimus tehdään, osoite ja postiosoite
Auran vapaa-aikalautakunta
PL 24, Nikkarinkuja 8
Oikaisuvaatimus on tehtävä 14 päivän kuluessa päätöksen tiedoksisaannista. Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana.
§ 20 Kokouksen työjärjestys
§ 21 Pöytäkirjantarkastus
§ 22 Auran nuorisovaltuusto v.2019-2020
§ 23 Auran vapaa-aikatoimen perusavustukset
§ 25 Muut asiat